CELEX: 31984R2784
Language: el
Date: 1984-10-02 00:00:00
Title: Κανονισμός (ΕΟΚ) αριθ. 2784/84 της Επιτροπής της 2ας Οκτωβρίου 1984 για έκτη τροποποίηση του κανονισμού (ΕΟΚ) αριθ. 1978/80 περί των λεπτομερειών εφαρμογής των ειδικών μέτρων για τους σπόρους σόγιας

Avis juridique important

|

31984R2784

Κανονισμός (ΕΟΚ) αριθ. 2784/84 της Επιτροπής της 2ας Οκτωβρίου 1984 για έκτη τροποποίηση του κανονισμού (ΕΟΚ) αριθ. 1978/80 περί των λεπτομερειών εφαρμογής των ειδικών μέτρων για τους σπόρους σόγιας  

Επίσημη Εφημερίδα αριθ. L 262 της 03/10/1984 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 2784/84 ΤΗΣ ΕΠΙΤΡΟΠΗΣ  της 2ας Οκτωβρίου 1984  για έκτη τροποποίηση του κανονισμού (ΕΟΚ) αριθ. 1978/80 περί των λεπτομερειών εφαρμογής των ειδικών μέτρων για τους σπόρους σόγιας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1614/79 του Συμβουλίου της 24ης Ιουλίου 1979 περί προβλέψεως ειδικών μέτρων για τους σπόρους σόγιας (1), όπως τροποποιήθηκε τελευταία από τον κανονισμό (ΕΟΚ) αριθ. 1037/84 (2), και ιδίως το άρθρο 2 παράγραφος 6,  Εκτιμώντας:  ότι το άρθρο 6 του κανονισμού (ΕΟΚ) αριθ. 1978/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2356/84 (4), προβλέπει ότι οι προσαυξήσεις και οι μειώσεις που εφαρμόζονται στην τιμή που καταβάλλεται στον παραγωγό, στην περίπτωση που η ποιότητα του προϊόντος είναι διαφορετική από τον ποιοτικό τύπο, καθορίζονται στη σύμβαση· ότι, για τις περιπτώσεις που τα δύο συμβαλλόμενα μέρη δεν μπορούν να συμφωνήσουν μεταξύ τους, πρέπει να καθοριστούν, για την περίοδο εμπορίας 1984/85, τα ποσά των προσαυξήσεων και μειώσεων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 του κανονισμού (ΕΟΚ) αριθ. 1978/80, προστίθεται η ακόλουθη παράγραφος 3:  «3. Εντούτοις, στις περιπτώσεις που οι προσαυξήσεις και μειώσεις δεν καθορίζονται στις συμβάσεις που έχουν συναφθεί για σπόρους που συγκομίσθηκαν κατά την περίοδο εμπορίας 1984/85:  - εφαρμόζεται προσαύξηση κατά 0,75 % της τιμής πώλησης για κάθε μονάδα υγρασίας επί έλαττον, σε σχέση με τον ποιοτικό τύπο,  - εφαρμόζεται μείωση κατά 1,5 % της τιμής πώλησης για κάθε μονάδα υγρασίας επιπλέον, σε σχέση με τον ποιοτικό τύπο. Ωστόσο, όταν το ποσοστό υγρασίας είναι ανώτερο του 17 % εφαρμόζεται μείωση στην τιμή πώλησης κατά 2,3 % για κάθε βαθμό υγρασίας επιπλέον, σε σχέση με το 17 %,  - εφαρμόζεται προσαύξηση ή μείωση κατά 1 % της τιμής πώλησης για κάθε μονάδα ξένων σωμάτων επιπλέον ή επί έλαττον, σε σχέση με τον ποιοτικό τύπο.»  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Οκτωβρίου 1984  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 190 της 28. 7. 1979, σ. 8.  (2) ΕΕ αριθ. L 107 της 19. 4. 1984, σ. 46.  (3) ΕΕ αριθ. L 192 της 26. 7. 1980, σ. 25.  (4) ΕΕ αριθ. L 218 της 15. 8. 1984, σ. 10.